
CONSILIUL LOCAL AL MUNICIPIULUI


       S I G H I Ş O A R A

H O T Ă R Â R E A  NR. 79

                  din 28 aprilie 2011

privind închirierea unor terenuri şi preluarea unor contracte de închiriere de către persoane fizice

Consiliul Local al Municipiului Sighişoara;


Având în vedere expunerea de motive a Primarului municipiului la propunerea de închiriere a unor terenuri şi preluarea unor contracte de închiriere de către persoane fizice; 


Având în vedere cererile  adresate Primăriei municipiului de către  cetăţeni din Municipiul Sighişoara prin care aceştia solicită închirierea unor terenuri aferente locuinţelor şi preluarea unor contracte de închiriere; 

Având în vedere Raportul de specialitate comun al Direcţiei Administrarea Patrimoniului  şi Compartimentului Urbanism prin care se propune aprobarea închirierii terenurilor şi preluarea contractelor de închiriere,  îndeplinindu-se prevederile legale;

Având în vedere că în urma închirierii terenurilor, nu sunt afectate planurile de sistematizare şi că acestea  nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;


Având în vedere că prin închirierea terenurilor se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget ; ale Comisiei pentru organizare şi dezvoltare urbanistică; ale Comisiei pentru protecţie socială, cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. b şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei de 428 mp., teren  aferent construcţiei,  situat în str. George Coşbuc, nr. 78, corp “B”,  înscris în C.F. nr. 52791, provenită din conversia de pe hârtie a C.F. nr. 1430,  sub nr. top. 1192, nr. cadastral 1276,  către Moldovan Ştefan – Florin, Moldovan Cristina şi Sârbu Andreea, proprietarii construcţiei.

Chiria este de 0,75 lei/mp/an,  stabilită conform art.4 din anexa nr. 9 la Hotărârea Consiliului Local nr.91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.05.2011, cu posibilităţi de prelungire.
Art.2. Se aprobă închirierea directă a cotei de ¼ din suprafaţa de 266 mp.,  teren  aferent construcţiei,  situat în str. Păstorilor, nr. 12 , înscris în C.F. nr. 50047, provenită din conversia de pe hârtie a C.F. nr. 4513,  sub nr. top. 686,  către Bereşteanu Lenuţa, proprietara construcţiei şi a cotei de ¾  din teren.

Chiria este de 0,75 lei/mp/an,  stabilită conform art.4 din anexa nr. 9 la Hotărârea Consiliului Local nr. 91/27.05.2010 şi va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.05.2011, cu posibilităţi de prelungire.

Art.3. Se aprobă închirierea directă a  suprafeţei de 157 mp.,  teren  aferent locuinţei, casă corp “C”,  situat în str. Gheorghe Lazăr, nr. 25, înscris în C.F.nr. 9569,  sub nr. top. 3180, către Moldovan Nicolae şi soţia Moldovan Lidia Doina, proprietarii construcţiei.

Chiria este de 1,00 leu/mp/an,  stabilită conform art.4 din anexa nr. 9 la Hotărârea Consiliului Local nr. 91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.05.2011, cu posibilităţi de prelungire.

Art.4. Se aprobă preluarea, începând cu data de 01.05.2011, a contractului de închiriere nr. 5/2009, având ca obiect terenul în suprafaţă de 19,80 mp. ocupat de construcţia – garaj auto, situat în strada Aleea Margaretelor f. nr. lot nr. 3, de către Bartalus Izsak, întrucât acesta a cumpărat construcţia de la actualul chiriaş al terenului, Lazăr Marin.

Chiria va fi cea stabilită prin contractul de inchiriere şi se va indexa cu indicele de inflaţie anual.

Clauzele contractuale îşi menţin valabilitatea între Municipiul Sighişoara  şi Bartalus Izsak.

Art.5. Se aprobă preluarea, începând cu data de 01.05.2011, a contractului de închiriere nr. 54/2006 modificat şi completat prin actul adiţional nr. 1/2010, având ca obiect terenul în suprafaţă de 181 mp. aferent apartamentului nr. II, situat în strada Târnavei, nr. 43, de către Ban Cristina Viorica şi Weitzer Teodora Cosmina, moştenitoarele actualului chiriaş al terenului, Brânduşoiu Ana care a decedat.

Suprafaţa de teren închiriat se va diminua la suprafaţa de 160 mp. rezultată în urma măsurătorilor cadastrale şi chiria va fi recalculată în mod corespunzător.

Restul clauzelor contractuale îşi menţin valabilitatea între Municipiul Sighişoara şi Ban Cristina Viorica şi Weitzer Teodora Cosmina.

Art.6. Primăria municipiului se încredinţează cu ducerea la îndeplinire a prezentei. 

           PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului

9 ex.HG/FM

